TULTA JERUSALEMISTA
Shalom, rakkaat veljet ja sisaret!
Tänään puhun teille profeetallisesta asiasta.
Luetaan yhdessä 2. Moos. 2:1: -
"Niin eräs mies, joka oli Leevin sukua, meni ja nai leeviläisen neidon.
Ja vaimo tuli raskaaksi ja synnytti pojan.
Ja kun hän näki, että se oli ihana lapsi, -
salasi hän sitä kolme kuukautta."
Joka kuun alussa -
Israel viettää rosh chodesh -juhlaa, kuukauden alkua, -
uudenkuun aikaan.
"Mutta kun hän ei voinut sitä enää salata, -
otti hän kaisla-arkun, -
siveli sen maapihkalla ja piellä, -
pani lapsen siihen -
ja laski sen kaislikkoon Niilivirran rantaan.
Ja lapsen sisar asettui taammaksi nähdäksensä, -
mitä hänelle tapahtuisi."
Veljet ja sisaret!
Mooseksen sisar oli nimeltään Mirjam.
Raamattu kertoo, että Mirjam oli profeetta.
Hän katsoi taaempana, -
mitä lapselle tapahtui.
Miten se liittyy meihin, -
Jumalan lapsiin ja Uuden liiton ihmisiin?
Jeshua sanoi, että kun Pyhä Henki tulee, -
Hän paljastaa teille, mitä on tuleva.
Tässä puhutaan profetian Hengestä.
Mirjam jäi katsomaan, mitä lapselle tapahtui, -
koska hänessä oli profetian Henki.
Pyhä Henki katsoo meitä, koska Hän tietää tulevaisuutemme.
Mooseksella oli kunniakas tulevaisuus.
Jumala oli valinnut hänet.
"Silloin faraon tytär tuli alas peseytymään virrassa, -
ja hänen seuranaisensa kävelivät virran rannalla; -
ja kun hän näki arkun kaislikossa, -
lähetti hän palvelijattarensa ja otatti sen ylös.
Ja kun hän avasi sen, näki hän lapsen; -
ja katso, siinä oli poikanen, joka itki.
Niin hänen tuli sitä sääli, ja hän sanoi: 'Tämä on hebrealaisten lapsia'.
Niin lapsen sisar sanoi faraon tyttärelle: -
'Menenkö kutsumaan sinulle hebrealaisen imettäjän, -
joka voi imettää sen lapsen sinulle?'
Faraon tytär vastasi hänelle: 'Mene!' Niin tyttö meni ja kutsui lapsen äidin.
Ja faraon tytär sanoi hänelle: -
'Ota tämä lapsi ja imetä se minulle, niin minä maksan sinulle siitä palkan'.
Ja vaimo otti lapsen ja imetti sen.
Mutta kun lapsi oli kasvanut, toi hän sen faraon tyttärelle, -
ja tämä otti sen pojaksensa ja antoi hänelle nimen Mooses, -
sillä hän sanoi: 'Minä olen vetänyt hänet ylös vedestä'."
Ennen kuin Mooses siirtyi faraon perheeseen -
ja kasvoi siellä aikuiseksi, -
hän kasvoi tiettyyn ikään asti heprealaisessa kodissa, -
juutalaisten keskuudessa.
Sinä aikana hänelle tietysti opetettiin kaikenlaista.
Sen lisäksi hän oli geeneiltään heprealainen.
Hänellä oli heprealainen veri ja sielu.
"Ja tapahtui niihin aikoihin, kun Mooses oli kasvanut suureksi, -
että hän meni veljiensä luo ja näki heidän raskaan työnsä.
Ja hän näki egyptiläisen miehen lyövän hebrealaista miestä, -
erästä hänen veljistään.
Silloin hän katseli ympärillensä joka taholle, ja kun hän näki, -
ettei ketään ollut läheisyydessä, -
löi hän egyptiläisen kuoliaaksi ja kätki hänet hiekkaan."
Mooses siis tappoi egyptiläisen, joka kohteli kaltoin hänen veljiään.
"Ja hän meni toisena päivänä ulos -
ja näki kaksi hebrealaista miestä tappelemassa keskenään; -
ja hän sanoi syylliselle: 'Miksi lyöt toveriasi?'
Tämä vastasi: 'Kuka on asettanut sinut -
meidän päämieheksemme ja tuomariksemme?'"
Nämäkin ovat profeetallisia sanoja.
"Kuka on asettanut sinut pää- mieheksemme ja tuomariksemme?"
Jumala itse asetti Mooseksen Israelin päämieheksi ja tuomariksi.
"'Aiotko tappaa minutkin, niinkuin tapoit egyptiläisen?'
Silloin Mooses peljästyi ja ajatteli: 'Se on siis tullut ilmi'.
Ja kun farao sai kuulla tästä tapahtumasta, -
etsi hän Moosesta tappaaksensa hänet.
Mutta Mooses lähti faraota pakoon -
ja pysähtyi Midianin maahan ja istahti eräälle kaivolle."
Mooses pakeni kansansa luota.
Heprealaiset olivat jo maanpakolaisuudessa Egyptissä, -
mutta sen lisäksi Mooses joutui eroon kansastaan.
Näin alkoi Mooseksen kutsumuksen tie.
Hänen sisarensa Mirjam seurasi yhä, mitä hänelle tapahtui.
Mirjam uskoi, että Mooseksesta oli tuleva suuri.
Pyhä Henki ei ainoastaan anna kutsumuksia ja lahjoja niille, -
jotka uskovat Messiaaseen.
Pyhä Henki myös katsoo ja odottaa, -
että Jumalan lapset lähtevät kulkemaan Herran tietä.
Edessä on vaikeuksia.
Vaikeudet usein johdattavat meidät kutsumukseemme.
Ei vaikeuksia silti tarvitse etsiä. Ne tulevat itsestään.
Ne ovat vitamiineja ja mineraaleja hengelliseen kasvuumme.
Ei niitä kuitenkaan aina tule.
Emme me aina joudu niin vaikeaan tilanteeseen, -
joissa moni meistäkin nyt on.
Tilanteet muuttuvat, mutta Jumalan Sana pysyy iäti.
"Ja Midianin papilla oli seitsemän tytärtä; -
nämä tulivat vettä ammentamaan ja täyttivät vesikaukalot, -
juottaakseen isänsä lampaita."
Tämä kertomus on erittäin mielenkiintoinen ja profeetallinen.
Midianin pappi palveli sillä alueella.
Hän oli aiemmin palvonut epäjumalia.
Näin juutalaiset oppineet opettavat.
Midianin pappi oli nimeltään Jetro.
Nimi tulee sanasta jeter, "ylijäämä", -
koska Herralla on aina enemmän kuin osaamme kuvitellakaan.
Jossain vaiheessa Jetro tajusi, -
että hänen palvomansa jumalat eivät olleet todellisia.
Niillä oli suu, mutta ne eivät puhuneet.
Niillä oli korvat, mutta ne eivät kuulleet.
Niillä oli silmät, mutta ne eivät nähneet.
Niiden kädet eivät koskeneet. Ne olivat epäjumalia.
Ne olivat kuvapatsaita, ihmiskätten tekoa.
Ei niitä pidä kumartaa eikä palvella.
Hän alkoi uskoa elävään Jumalaan jo ennen Mooseksen tuloa.
Hän uskoi taivaan ja maan Luojaan.
Mielenkiintoinen kertomus jatkuu.
2. Moos. 2:17: "Mutta paimenet tulivat ja ajoivat heidät pois."
Midianin paimenet ajoivat Midianin papin tyttäret pois.
Yleensä pappi saa kunnioitusta kansaltaan, -
jota hän palvelee.
Etenkin Lähi-idässä on aina ollut niin.
Se koskee myös epäjumalien pappeja, -
koska he voivat sekä siunata että kirota.
Nämä paimenet eivät pelänneet, vaikka he tiesivät, -
kenen tyttäriä he olivat.
Mitä se tarkoittaa?
He nähtävästi tiesivät, ettei Jetro enää palvellut epäjumalia.
Siksi he halveksivat häntä.
Mooses tuli sinne, -
ja paimenet ajoivat tyttäret pois.
"Silloin Mooses nousi ja auttoi heitä..."
"Auttoi" on alkutekstissä hoshia, eli hän pelasti heidät.
Mielenkiintoista!
"...ja juotti heidän lampaansa."
Hän ei vain pelastanut heitä, vaan antoi myös vettä heidän lampailleen.
Huomatkaa, millainen kuva tästä muodostuu!
Mooses joutui eroon kansastaan.
Jeshuakin on nyt erossa kansastaan Israelista, -
vaikka Hän sanoi tulleensa -
"Israelin huoneen kadonneitten lammasten tykö".
Hän sanoi tulleensa kansaansa varten.
Niin Mooseskin tuli tappelevien heprealaisten luo.
Hän sanoi: "Miksi lyöt toveriasi?"
Mooses ei ollut vielä saanut Herran lakia Siinain vuorella.
Hän kuitenkin tiesi, -
että lähimmäistä on rakastettava kuin itseään.
Jeshuakin tuli kansansa luo.
He vastasivat: "Kuka on asettanut sinut -
meidän päämieheksemme ja tuomariksemme?"
He luovuttivat Jeshuan pakanoiden käsiin.
Joosefin kertomus on vieläkin osuvampi, -
mutta Mooseksenkin kohtalo oli samankaltainen.
Mooses pakeni, -
koska Herralla oli suunnitelma -
häntä ja Israelin kansaa varten.
Jeshua ei paennut, vaan ilmiantoi itsensä niille, -
jotka tulivat vangitsemaan Hänet.
Hän tiesi, että ristillä tapahtuu jotain, -
joka vapauttaa meidät synneistämme.
Hän antoi itsensä ensin juutalaisten käsiin, -
veljiemme käsiin.
Pietari sanoo, etteivät he ymmärtäneet, mitä tekivät, -
mutta tietäkää, että Hän on noussut ylös kuolleista.
Sitten juutalaiset luovuttivat Hänet pakanoille, roomalaisille.
Mooses pakeni, -
mutta mitä sitten tapahtui?
"Ja kun he tulivat isänsä Reguelin luo..."
Reguel eli Reuel tarkoittaa "Jumalan paimen".
Se oli ilmeisesti hänen toinen nimensä.
Nykyäänkin Israelissa monet muuttavat nimensä tultuaan maahan.
Joillakin on myös useita nimiä, kuten pojillani, -
jotka ovat Emanuel Azaria ja Jonatan El-Kajam.
Jetro oli muuttanut nimensä, tai hänellä oli useita nimiä.
"Ja kun he tulivat isänsä Reguelin luo, kysyi hän: -
'Kuinka te tänä päivänä niin pian jouduitte?'"
Ilmeisesti he yleensä palasivat myöhään, -
koska paimenet ahdistelivat heitä.
"He vastasivat: 'Egyptiläinen mies auttoi meitä paimenten käsistä, -
ammensipa vielä vettäkin meille ja juotti lampaat'."
Ulkoisesti Mooses näytti egyptiläiseltä, mutta sisäisesti hän oli heprealainen.
Hän oli sisäisesti juutalainen, -
vaikka juutalaisista puhutaan vasta, -
kun he olivat saaneet Tooran Siinain vuorella.
Ulkoisesti hän oli kuitenkin egyptiläinen.
Jeshuastakin tehdään nykyään kuvapatsaita, -
mikä harmittaa meitä kovasti.
Jeshua ei itse pidä siitä, että niitä veistoksia kumarretaan, -
niitä, missä Hän riippuu ristillä. Ei se ole Jumalan tahto.
"Herraa, sinun Jumalaasi, pitää sinun kumartaman -
ja häntä ainoata palveleman." Näin sanoi elävän Jumalan Poika.
Jeshuaa kuvataan niin, että hänen identiteettinsä jää epäselväksi.
Onko Hän kenties italialainen, amerikkalainen vai afrikkalainen?
Mutta tiedättekö mitä? Tämä on tärkeää.
Hän on sisäisesti juutalainen, heprealainen.
Paavali sanoo, -
että Pyhässä Hengessä Jeshua on Jumalan Poika, -
mutta lihassa Hän on Israelista, Juudan sukukunnasta, -
heprealaisista.
Entä Midianin papin seitsemän tytärtä?
Ilmestyskirjassa puhutaan seitsemästä seurakunnasta.
Jumalan Sana on profeetallista.
Ilm. 19:10:n lopussa sanotaan: -
"Jeesuksen todistus on profetian henki."
Niinpä näemme, että nämä seitsemän tytärtä -
ovat kuin seitsemän seurakuntaa.
Kerronpa teille erään mielenkiintoisen asian.
Kun pakanat ottavat vastaan Jeshuan, -
kuten ne seitsemän Messiaan seurakuntaa, -
he hylkäävät epäjumalanpalveluksen ja alkavat palvella Jumalaa.
He kääntyvät epäjumalista todellisen Jumalan puoleen, -
kuolemasta elämään ja pimeydestä valkeuteen.
Mutta se kansa, jonka keskellä he elävät, eivät hyväksy heitä, -
koska he ovat muuttuneet erilaisiksi kuin he itse.
Ennen hekin olivat eksyksissä.
He joivat ja polttelivat, ja tekivät tyhmyyksiä.
He tekivät huorin ja seurasivat epäjumalia.
Nyt he uskovat Israelin elävään Jumalaan, -
Abrahamin, Iisakin ja Jaakobin Jumalaan, -
ja Hänen Voideltuunsa Jeshuaan, -
joka on Pyhässä Hengessä Jumalan Poika, -
mutta lihan puolesta israelilainen.
Riippumatta siitä, missä asumme, tuemme Israelin kansaa, -
koska Messias tulee siitä kansasta.
Rukoilemme Abrahamin kansan puolesta ja siunaamme sitä.
Rukoilemme rauhaa Jerusalemille.
Teemme jotain Jumalan kunniaksi -
ja juutalaisten auttamiseksi.
Emme enää eksy, koska Israelin Jumala on kanssamme.
Ihmiset sanovat: "Eihän tuollaista voi hyväksyä!"
He haluavat elää niin kuin ennenkin.
Siksi he hyljeksivät uskovia.
Muistakaa, että elävä Jumala ei hyljeksi teitä.
Jumala hyväksyy meidät.
Hän on ottanut meidät lapsikseen.
Seurakunnan on palattava, -
ei rabbiiniseen juutalaisuuteen, -
vaan Jeshua Messiaan identiteettiin.
Hän on ennen kaikkea Jumalan Poika.
Poika on meille syntynyt. Missä? Israelissa, Juudan Betlehemissä.
Se on täällä Jerusalemin lähistöllä.
Poika on meille annettu. Mistä? Taivaasta.
Jeshuan identiteetti on palautettava seurakuntiimme.
Hän on ennen kaikkea Jumalan Poika, -
koska Hänessä me voitamme saatanan.
Siten saamme Pyhän Hengen voiman.
Hän on myös israelilainen, ihminen, joka kuoli syntiemme edestä, -
sillä ensimmäinen ihminen teki syntiä, -
ja siksi kaikki ovat tehneet syntiä.
Jumala kuitenkin valitsi Israelin kansan, -
jotta siitä tulisi Messias, koko ihmiskunnan Vapahtaja.
Ilmestys Jeshuan identiteetistä merkitsee paljon muutakin.
Mooses juotti heidän lampaansa.
Me olemme Jumalan lampaita.
Israel on Herran lauma, -
mutta Jeshua sanoi: "Minulla on myös muita lampaita."
"Myös niitä tulee minun johdattaa."
Lopulta "on oleva yksi lauma ja yksi paimen".
Hän puhui pakanoista, jotka hän oli pelastava.
Kun otamme vastaan tämän ilmoituksen, -
saamme juoda puhdasta, elävää vettä.
Emme ainoastaan pelastu Pyhän Hengen avulla -
Jeshuan uhrin ja ylösnousemuksen tähden, -
vaan saamme myös nauttia -
puhtaasta, makeasta ja taivaallisesta vedestä.
"Te saatte ilolla ammentaa vettä pelastuksen lähteistä," -
kuten profeetta Jesaja sanoi.
Nyt keväällä vietämme -
ainutlaatuisten juhlien aikaa: -
pesachia, pääsiäistä, ja shavuotia, helluntaita.
Jeshua haluaa palata seurakuntiimme -
sekä Jumalan Poikana että heprealaisena, juutalaisena.
Jeshuaa ei voi erottaa kansastaan -
eikä Isästään.
Jeshua tuli yhdistämään taivaan ja maan.
Kun tunnustamme Hänet Herraksemme, -
tunnustamme Hänet Jumalan Pojaksi, -
Messiaaksi, Jumalan Sanaksi ja kuninkaiden Kuninkaaksi.
Tunnustamme Hänet myös juutalaiseksi, koska näin on.
Jeshua itse sanoi samarialaisnaiselle: "Te kumarratte sitä, mitä ette tunne; -
me kumarramme sitä, minkä me tunnemme.
Sillä pelastus on juutalaisista."
Meidän on nyt aika ymmärtää ja tunnustaa se.
Se ei tarkoita Israelin kansan palvomista -
tai Jerusalemin kumartamista.
Kumarramme vain Herraa, Israelin Jumalaa.
Meidän on antauduttava Jumalan Sanalle, Jumalan Hengelle -
ja itse Herralle, -
ja sanottava: "Aamen. Tunnustan sen."
Rukoilen. Taivaallinen Isämme, -
anna meille viisauden ja ilmestyksen Henki, -
jotta oppisimme tuntemaan sinut, -
ymmärtäisimme Sanaasi ja ottaisimme sen vastaan -
ja toteuttaisimme tahtosi maan päällä.
Siunaa niitä, jotka katsovat tätä.
Jeshuan nimessä paranna ne, jotka tarvitsevat parantumista, -
vapauta ne, jotka tarvitsevat vapautusta -
ja siunaa niitä, jotka tarvitsevat siunausta.
Herran, Jeshua Messiaan nimessä rukoilen, aamen.
Siunatkoon Herra teitä Jeshuan nimessä, aamen!
Suomennos: Hannele Lehtoranta